6.4.2022
MT
Il-Ġurnal Uffiċjali tal-Unjoni Ewropea
C 152/51
1.6.
Il-KESE jinnota li s-suċċessi ekonomiċi u ambjentali jinkisbu u jiġu implimentati primarjament fejn jgħixu n-nies.
Dan huwa fejn l-isfidi mill-ħarsien tal-klima huma antiċipati u ffurmati b’mod konġunt.
Dan huwa fejn jitfaċċaw ideat ġodda u jiġu ttrasformati industrijalment fi prodotti u servizzi kompetittivi globalment.
1.7.
Il-“perkorsi ta’ tranżizzjoni”, kif konċettwalizzati fl-Istrateġija Industrijali aġġornata tal-UE u diskussi mill-Forum Industrijali tal-UE, jipprovdu liċ-ċittadini tal-UE b’appoġġ u gwida.
Madankollu, il-punti ta’ tluq speċifiċi fil-livell reġjonali jvarjaw ħafna u hemm bżonn ta’ strateġiji differenti biex jintlaħaq l-għan ġenerali.
Għalhekk, il-KESE jistieden lill-Kummissjoni Ewropea tagħti attenzjoni partikolari lil dawn ir-rekwiżiti differenti meta tistabbilixxi l-qafas u tkejjel l-istrateġija industrijali tal-UE, sabiex tkun tista’ tindirizza b’mod flessibbli l-ħtiġijiet reġjonali u settorjali.
1.8.
Is-sussidjarjetà trid titqies fil-kapaċità tagħha li toħloq riżorsa b’saħħitha għat-“tranżizzjoni ġusta”.
Ir-reġjuni u ż-żoni metropolitani jafu sew il-problemi u l-opportunitajiet tagħhom.
Għal din ir-raġuni, il-KESE jirrikonoxxi li l-objettivi u l-prinċipji vinkolanti tal-politika industrijali Ewropea maqbula b’mod konġunt fil-livell tal-UE għandhom jiġu definiti b’mod ċar.
Huwa importanti li wieħed ikun konxju li l-implimentazzjoni fir-reġjuni u ż-żoni metropolitani għandha tkun ibbażata fuq il-prinċipju tas-sussidjarjetà.
1.9.
Is-sitwazzjonijiet u l-kapaċitajiet biex jintlaħqu l-għanijiet klimatiċi, soċjali u ambjentali huma diverġenti ħafna.
Filwaqt li xi industriji u kumpaniji jistgħu jilħqu l-għan b’mod aktar faċli, oħrajn jista’ jkollhom aktar diffikultajiet biex jimxu ’l quddiem.
Għalhekk, reġjuni aktar dgħajfa u ċerti industriji jirrikjedu attenzjoni speċjali u appoġġ speċifiku.
Peress li l-għan ġenerali japplika għall-katina tal-valur kollha, huwa importanti li l-ewwel wieħed jikkonċentra fuq effetti aktar rapidi u bidliet bi skop usa’.
1.10.
Il-KESE jinnota li dan huwa l-prinċipju li bih il-kumpaniji jistgħu jerġgħu jiksbu l-kompetittività ekonomika u sostenibbli tagħhom, bl-għajnuna ta’ intraprendituri u maniġers impenjati u ħaddiema mħarrġa sew u tas-sengħa.
L-SMEs jaqdu rwol importanti hawnhekk.
L-aġenda tal-kapital uman hija prerekwiżit għat-tranżizzjoni b’suċċess tal-kumpaniji.
1.11.
L-Istati Membri għandhom isaħħu, bl-appoġġ loġistiku u finanzjarju tal-Unjoni Ewropea, l-investimenti pubbliċi strutturali u orjentati lejn il-proċess permezz ta’ servizzi ta’ interess ġenerali mmirati lejn it-titjib kontinwu tal-kundizzjonijiet li jiffavorixxu l-iżvilupp industrijali u soċjali, u li jistgħu jtejbu l-kapaċitajiet tal-awtoritajiet reġjonali u lokali biex jindirizzaw b’mod effettiv l-isfidi ambjentali, teknoloġiċi, ekonomiċi u soċjali.
1.12.
Il-KESE jirrakkomanda li l-Istrateġija Industrijali tal-UE għandha tantiċipa u tikkontrobilanċja ż-żieda fil-faqar u l-inugwaljanza peress li l-Patt Ekoloġiku jrid ikun akkumpanjat minn “patt soċjali” integrat.
Għalhekk, ir-riżorsi għandhom jiġu diretti fejn huma l-aktar meħtieġa.
Politika komprensiva tal-UE dwar is-sostenibbiltà għandha tagħmel aktar għall-ġustizzja u l-parteċipazzjoni fl-ekonomija, għall-benefiċċju tan-nies u tar-reġjuni (3).
Il-ħajja ċivili u tax-xogħol fl-Ewropa għandha ssegwi r-rekwiżit li tinħoloq sostenibbiltà bbażata fuq tkabbir inklużiv u sostenibbli, xogħol deċenti u ġustizzja soċjali (4).
1.13.
Il-KESE jappoġġja t-tranżizzjoni lejn ekonomija ċirkolari li twaqqaf l-ħela fl-użu ta’ riżorsi mhux rinnovabbli u tnaqqas id-dipendenzi internazzjonali.
Din għandha tkun ukoll parti ewlenija mill-Istrateġija Industrijali tal-UE.
Konsegwentement, il-kundizzjonijiet qafas għandhom jiġu modifikati biex jinħolqu vantaġġi kompetittivi għall-kumpaniji li jaderixxu mal-prinċipji ta’ ekonomija ċirkolari.
2.
Tranżizzjoni ġusta bħala opportunità għall-irkupru u t-tkabbir industrijali 2.1.
Il-Patt Ekoloġiku jistabbilixxi għan ċar u politikament vinkolanti: b’mod ġenerali, fl-Ewropa għandu jinkiseb tnaqqis ta’ 55 % fl-emissjonijiet ta’ gassijiet serra sal-2030.
Dan twettaq mill-miżuri “lesti għall-mira ta’ 55 %” ippreżentati mill-Kummissjoni Ewropea f’Lulju 2021.
Ma hemmx aktar lok għal interpretazzjoni hawnhekk.
Sistema ta’ kummerċ internazzjonali ġusta jeħtieġ li tiżgura li n-negozji jkunu jistgħu jibqgħu kompetittivi fil-livell globali filwaqt li jilħqu l-għanijiet tal-Patt Ekoloġiku.
Dan jinkludi sistema ta’ aġġustament tal-karbonju transfruntiera u transkontinentali.
Dan joħloq inċentivi għall-imsieħba kummerċjali biex jidħlu fil-klabb tan-nazzjonijiet li jirrispettaw il-limiti tal-pjaneta.
(3) (4)
Proposti tal-KESE għar-rikostruzzjoni u l-irkupru wara l-kriżi tal-COVID-19, 11.6.2020 (ĠU C 311, 18.9.2020, p. 1).
Riżoluzzjoni tal-KESE dwar il-Programm ta’ Ħidma tal-Kummissjoni tal-UE għall-2022, 9.6.2021 (ĠU C 341, 24.8.2021, p. 1).